safouaneb/arywiki huggingface dataset:
إيزا

وكالة لفضاء لؤروپية (ب نّڭليزية European Space Agency، ب لفرانساوية Agence spatiale européenne، ب لالمانية Europäische Weltraumorganisation، ب ختيصار ESA) هيّا مونضامة حوكومية دولية ب 22 دولة عضو من ؤروپا، لي لهدف ديالها هوّا ستيكشاف لفضاء. لمونضامة تاسسات ف 1975، ؤ سّييج ديالها كاين ف باريز. ف عام 2018 كانو 2200 واحد خدّامين فيها ف لعالم كامل، ؤ ف 2022 وصلات لميزانية ديالها ل 7، 2 مليار ؤرو. لپروڭرام ديال ليزا داخل فيه تّسافير د بنادم ل لفضاء (سيرتو ب لمشاركة دياكها ف لمحطة لفضائية دّولية)، لمصيفطة ديال مهمات روبوتية ل لقمر ؤ كواكب خرين، لمراقبة د لارض من لفضاء، لمصاوبة ديال مركبات د لمصيفطة، ؤ صّيانة ديال واحد من اهم لمراسي لفضائيين لي هوّا لمركز لفضائي د ڭويانا ف ڭويانا لفرانساوية.
دريس الݣنبوري

دريس الݣنبوري (مزيود ف 1 اكتوبر 1967) باحت ؤ كاتب مغريبي، ؤ محلل سياسي متخصص ف لجماعات لاسلامية، كيكتب ب لعربية ؤ سّپنيولية. واخد دوكتورا ف علم مقارنة لاديان من جامعة محمد الخامس ف رّباط. كان صحافي ل مدة عشرين عام. شارك ف بزاف د لمؤتمرات و لقاءَات ف لمغريب و على برا. خدام دابا خبير ف لهجرة و تّطرف و لاسلام ف مجلس لجالية لمغريبية ف لخاريج ف رّباط.
ميلانو

ميلانو (ب الطاليانية: Milano) هي تاني اكبر مدينة ف الطاليان، من مورا لعاصمة روما. ميلانو جات ف الشمال د لبلاد، حدا الجبال د لالپ، و هي لعاصمة د لاقليم د لومبارديا. على حساب لاحصاء د 2021، تيسكنو ف لمدينة تقريبا 1. 4 مليون د الناس. لمنطقة د ميلانو معروفة بالصناعة اللي فيها، و باللي هي لمركز د لبيع والشرا د لبلاد (فيها اكبر بورصة ف الطاليان). هي معروفة تا ب لا موض، و هي من لعواصم الربعة ف لعالم ديالها، مع باريز و لندن و نيويورك. ميلانو فيها تلاتة د لمطارات دولية، وخمسة د لخطوطا د لميطرو، وتيجيوها جوايه جوج د لمليون د السياح ف لعام. تلعبات كاس لعالم د كورة جوج مرّات ف ميلانو، ف 1934 و 1990، و نضّمات لمدينة لاكسپو لعالمي ف 2015. تيلعبو ف لمدينة جوج من اكبر لفراقي د ؤروبا، و اللي هوما ا سي ميلون، و لانطير.
ديامس

ميلاني جورجياديس لمعروفة ب ديامس٬ تزادت نهار 25 يوليوز 1980 فالعاصمة ديال قبرص نيقوسيا ؤ هي راپّورا ؤ كاتيبة فرانساوية قبرصية. ف 1994 دارت واحد لكروپ ديال رّاپ مع صحابها لّي منبعد غادي تخرّج منو ؤ غاتدير لالبوم ديالها لوّل "Premier Mandat" ف 1999. فعام 2003 غادي تخرّج لالبوم ديالها تّاني "Brut de femme" لّي غادي يدير نجاح كبير ؤ غاتربح بسبابو جائزة افضل البوم راپ ف فرانسا. ف 2006 غاتخرّج ديامس البوم "Dans ma bulle" لي فيه ديسك "La Boulette". لالبوم ديالها الرّابع ؤ لخر "SOS" غادي يخرج ف 2009. بعدما حبسات رّاپ ف 2011 غادي تخرّّج لكتاب ديالها "Diam's" "Autobiographie" فعام 2012 ؤ كتاب اخر ف 2015 سميتو "Mélanie، française et musulmane" ؤ فصيف 2022 غاترجع ب ضوكيمونطير سميتو "سلام".
نعمان لحلو

نعمان لحلو (تولد ف 1965 ف فاس) ملحن و مؤلف و باحت و مغنّي مغريبي. تعرف لحلو بلغنا ديالو على لمغريب ولمناطق ديالو كاملة. عندو تسعود د لاغاني على تسعود د لمدون مغريبية. عاش نعمان لحلو واحد لوقت ف لميريكان (ملّي دار 19 لعام مشا يعيش ف فلوريدا)، و ف مصر، و خدم مع بزاف د لفنانا معروفين بحال محمد عبد الوهاب، وديع الصافي و زياد الرحباني. حياتو. دخل عالم الموسيقى والفن ف لعمر ديال خمس سنين بواحد لݣيطار جاتو كاضو، و من بعد مشا وهو ف عمر عشر سنين للمعهد الموسيقي ف فاس. و موراها بشي سنين دوزها مع ݣروپ موسيقي ديال الاندلسي وخدا الليصونص، موراها قرر يسافر يستقر ف الميريكان و تما عاش ف اورلاندو ف فلوريدا. و موراها تحرك ثاني ل ميامي حيث كان كيغني ويعزف على الة العود ف الرواق المغربي ف وولت ديزني. من تما مشا ثاني ل لوس انجيليس فين تلاقى بالموسيقار محمد عبد الوهاب اللي عجبو صوتو و الموهبة اللي كانت باينة و نصحو يريح و يستقر ف مصر. و بالفعل تحرك نعمان باش يستاقر و يعيش ف مصر. من هنا بدات المسيرة ديالو الفنية، و بزربة ما تشهر كمطرب و ملحن ف الراديو والتيلفزيون و ف دار الاوپيرا. رجع نعمان الحلو من التجربة ديال مصر لاحتراف الموسيقى ف بلادو المغرب، وكانت اول الاعمال ديالو واحد الاغنية سميتها "جبال الاطلس" اللي غناها مع المغنية لطيفة رافت، و عرفات هاد الاغنية نجاح كبير. الجوائز. ف عام 2015 توشح بمناسبة الذكرى ال52 لميلاد مليك المغريب محمد السادس ف قصر مرشان ف طنجة، بالوسام ديال المكافاة الوطنية من درجة ضابط خلال الاحتفالات ب عيد الشباب. لاغاني ديالو. نعمان لحلو خدّام مع لابيلز "Labels" بحال: يان فرانس و ساما ماستر. ف فترة كورونا، دار اغنية جديدة كتغني على الجايحة. ف الجانب ديال التاليف، لحلو الف اغاني ل مغنيين بحال : فؤاد زبادي، نعيمة ساميح، لطيفة رافت. واخر لحن لحنو و غناه الفنان وديع الصافي بالعنوان ديال "عهد المحبين"، حاليا نعمان لحلو عندو برنامج ديال الغنا و الثقافة ف دوزام سميتو " Pianissimo". نعمان لحلو عندو بزاف د لاغاني معروفة، منها:
لمنتخب لوطني لمغريبي د لكورة د لعيالات

لمنتخب لوطني لمغريبي د لكورة د لعيالات (ب لعربية منتخب المغرب لكرة القدم للسيدات) هيّا لفرقة لي كاتمتّل لمغريب ف لكورة د لعيالات على لمستوى دّولي ؤ كاتّسيّر من طاراف لجامعة لملكية لمغريبية د لكورة. اول ماتش لعبو لمونتاخاب د لعيالات كان ف 1998، ضد جنوب افريقيا ف نّسخة تّالتة ديال كاس افريقيا د لكورة د لعيالات، ؤ تسالا ب تّعادل 1-1. لمودريب لحالي ديال لفرقة هوّا خورخي بيلدا. ف كاس افريقيا د كورة د لعيالات 2022، وصل لمنتخب لمغريبي د لعيالات ل لفينال لمرة اللولة ف تاريخو و خسر قدام لمنتخب د جنوب افريقيا. و كان اول منتخب ف لمنطقة د شمال افريقيا و الشرق لاوسط كيشارك ف كاس لعالم ف 2023. اول بيت ماركاه لمنتخب ف كاس لعالم كان ديال بتيسام جرايدي ضد لمنتخب ديال كوريا الجنوبية ف 30 يوليوز 2023، و هاد لماتش كان نيت اول رباح ل لمنتخب ف كاس لعالم، بعدما كان خسر ضد المانيا ف لماتش اللول ديالو ب 6 ل 0. لمنتخب زاد حقق انجاز كبير ملي قدر يتاهل ل الدور التاني ديال كاس لعالم، بعدما غلب لمنتخب د كولومبيا ب 1 ل 0، و تعادلات المانيا معا كوريا الجنوبية، و بهادشي قصى المانيا لي كانت مرشحة باش تدي لكاس، وخا كان خسر قدامها.
فاطمة تݣناوت

فاطمة زهرا تݣناوت، تولدات ف 20 يناير 1999، هي كوايرية مغريبية كاتلعب معا لجيش لملكي ؤ لمنتخب لمغريبي د لعيالات. حياتها. بدات فاطمة كاتلعب كورة ملي كانت صغيرة ف لحي نّسيم ف دارلبيضا، ؤ لعبات معا لفرقة د دراري د جمعية شّباب رّياضي د سيدي معروف. ملي دارت خمسطاش لعام سنات معا لفرقة د لجيش لملكي. ف 2021، شاركات معا لجيش لملكي ف اول نوسخة ديال دوري ابطال افريقيا د لعيالات ؤ ماركات فيه بيت ف لماطش د لبلاصة تالتة. تختارت موراها ف تشكيلة د لبوطولة.
سناء المسودي

سناء مسودي، تولدات ف 30 دجنبر 1999 ف دارلبيضا، هّيا كوايرية مغريبية كاتلعب موهاجيمة معا لفرقة د لجيش لملكي، ؤ لمنتخب لوطني لمغريبي د لكورة. حياتها. تولدات مسودي ف 1999 ف دارلبيضا فين تعلمات كورة ف صغر ديالها، دخلات ل لمدراسة د لوداد رّياضي ف لعمر د سبع سنين ؤ لعبات معا لكاطيݣوري د قل عشر سنين من 2006 حتال 2008. ف 2018، عطاها تيحاد لمغريبي د لعابا لمحتارفين لجايزة د احسن لعابة شابة. ف 2021، شاركات معا لجيش لملكي ف اول نوسخة ديال دوري ابطال افريقيا د لعيالات، لي تلعبات ف مصر ؤ ماركات فيه تلاتة د لبيوتا ضد لفرقة نيجيرية ريڤرز انجلز، شي لي خلاها تولي اول لعابة ف تاريخ لبوطولة كاتماركي هاطريك. ختارها لكاف موراها ف تشكيلة د لبوطولة، ؤ رشح لبيت تاني ديالها ضد ريفرز انجلز كا احسن بيت ف لعام. ف غشت 2022، شهر من بعد كاس افريقيا، تعرضات ل كسيدة ف طريق بين لحاجب ؤ ميدلت، شي لي خلاها تبعد على تيرانات لواحد لمودة.
عبد لقادر الراشدي

عبد لقادر الراشدي (تولد ف فاس ف 1929 - مات ف 23 شتنبر 1999) كان ملحن و موسيقار مغريبي، و اتّر بزاف ف لموسيقا لمغربية لعصرية د لقرن 20. لحّن الراشدي كتر من 300 اغنية بميازن مغريبية، و كان هو لمدير ديال الجوق لوطني د لمغريب لمدة 24 عام. تشهر الراشدي من صغرو (ف وقت لحماية لفرانساوية على لمغريب) ملّي لحّن لاغنية ديال رقصة لاطلس (1948) و موراها "نشيد لعودة" ملّي رجع محمد لخامس من لمنفى. خدم الراشدي مع لاغلبية د لمغنيين لمغاربة د النص التاني د لقرن لعشرين، و لحّن ليهم اغاني، منهم سميرة بنسعيد، عبد لوهاب الدكالي، عبد لهادي بلخياط، محمد لحياني، و نعيمة سميح. لمساهمات لفنية ديالو. الاستاذ الراشدي ساهم ف تاسيس جوق الاتحاد الرباطي عام 1947، و كان كيراسو الاستاذ عبد النبي الجراري. هاد الجوق كان فيه مجموعة من العازفين، من بينهم اسماعيل الخطابي، اللي كان كيعزف الكمانجة مزيان. من بعد، الراشدي خرج من هاد الجوق و دّار جوق التقدم الرباطي، و من بعدو جوق المتنوعات، اللي كيعزف الاغاني العصرية اللولى اللي مشهورين بحال "مولات الخال"، "الطوموبيل"، و "انا مخاصمك خليني" ديال عبد الوهاب الدكالي و بهيجة ادريس. الراشدي كان حاضر ف كل الاحداث ديال تاسيس الاجواق اللي ولات كتنتشر على مستوى الجهات. ف 1964، الاستاذ احمد البيضاوي جابو باش يؤسس جوق طنجة المحلي. هاد الفترة كانت من اغنى المراحل فحياتو الفنية، حيث تعلم بزاف على التلحين و قيادة الاركسترا. من بعد، رجع للرباط باش يتراس الجوق الوطني، اللي كان فيه احسن العازفين، و كانت افضل مرحلة ديال الاغنية المغربية الاصيلة. #تحويل الاسلوب ديالو ف التلحين كان كيعتامد على التنقلات الايقاعية، و كان عارف كل تفاصيلها، وهادي علاش ماكاينش لحن كيشبه لاخر. و كان كيامن ب العمل الجماعي، و كيدعي صحابو ل دارو ملي كيكون كيوجد لحن، كيسمع ل ارائهم و ملاحظاتهم، و من بعد كيعاود يضبط اللحن بحال "ميازني" كبير. كان كيشبه التلحين بحال الطنجرة اللي كتطيب على نار هادية (التهنديبة). لاغاني اللي لحن. لحّن عبد لقادر الراشدي بزاف د لاغاني معروفة عند لمغاربة، منها: الجوائز اللي خدا. بعد لموت ديالو، تكرّم ف بزاف ديال لمهرجانات لمغربية بحال مهرجان الموسيقى الاندلسية و مهرجان الاغنية المغربية، حيث كيعتابروه واحد من "اعمدة التلحين العصري" اللي قدر يحافظ على "الاصالة المغربية" و "يطوّرها ف شكل جديد و زوين". خدمتو. من اشهر الاعمال ديال عبد القادر الراشدي:
عبد السلام عامر

عبد السلام عامر (تولد ف لقصر لكبير ف 1939 - مات ف 14 ماي 1979 ف الرباط) كان ملحن و موسيقار مغريبي، من لملحنين لمشهورين د لقرن 20. عامر كان بصير (تعما ملّي كانت عندو عاماين)، ولكن كانت عندو موهبة كبيرة وتيتفكّر اي حاجة تيسمع، و هو اللي خلاه يمشي بعيد ف لموسيقا، و يحلّن اغاني معروفة بحال "لقمر لحمر" (عبد لهادي بلخياط) و "راحلة" (محمد لحياني). لانقلاب د الصخيرات. ف 1971، ملّي غادي توقع لمحاولة د لانقلاب د الصخيرات، كان عبد السلام عامر ݣالس مع عبد لحليم حافض ف لمقر د لاداعة ف الرباط، تا دخلو عليهم لعسكر. ف اللول قالو لعبد لحليم يقرا لبيان ديالهم ديال لانقلاب (اللي تيعلنو فيه على لجمهورية ديال لمغريب) ولكن قاليهم هو ماشي مغريبي و ما يقدرش. من بعد قالو لعامر يعاود موراهم داكشي اللي ايقراو عليه ف الراديو، و داكشي اللي دار. من مورا ما فشل لانقلاب تقبط عامر و من موراها تطلق، و لكن تهمش و ما بقا باغي يخدم معاه تا واحد. مات صغير (ف عمرو 40 عام) ملّي دار عملية على الدودة الزايدة.
قراشل

لقراشل ؤلا لݣرص ؤلا لخبز لمطبّز هوّا نوع ديال لخبز لمغريبي لي كيكون حلو ؤ كيتدار فوق منو جّنجلان. لقراشل كيقدرو يتكونصوماو ف لعشية معا اتاي، سيرتو يلا جاو ضّياف، ؤلا ف لموناسبات. كيقدرو لقراشل يتكالو معا زّيت ؤلا لعسل. لقراشل معروفين ف لكوزينة لمغريبية علّاقل من لبدية ديال لعهد د سّعديين. واحد لعامل د مراكش ديال لوطاسيين كان سميتو ناصر بوشنتوف، كان تّعرّض ل غتيال ب قراشل مسممين. لقراشل كيتباعو ف لمخبازات ؤ لحوانت، ؤ تا ف لاسواق شّعبية فوق لكرارس. سّمية. كلمة قراشل هيّا جمع "قرشالة"، ؤ تّصغير ديالها "قريشلة". كلمة قريشلة تقدر تّستعمل على واحد نّوع د لحلويات لمغريبية لي ماعندها تا علاقة معا لقراشل، من غير تخدام جّنجلان فوق منها. لوصفة. لوصفة ديال لقراشل تقدر تختالف شوية من منطقة ل منطقة. بشكل عام كيكونو مصاوبين من لحليب، زّيت، سّكار، لفارينة، لخميرة، جّنجلان، لبيض، ؤ زّبدة، ب لاضافة ل نّافع. بعض لوصفات كاتزيد تا شّكلاط ف لقراشل.
قريشلات

لقريشلات ؤلا قريشلات عاشورا حلاوي مغريبية كاتكون صغيرة ؤ مصاوبة من جّنجلان ؤ نّافع. لقريشلات كيكونو قاسحين ؤ يقدرو يكونو حلوين ؤلا مالحين، ؤ كاتدارو عادةً ف لموناسبات بحال عاشورا ؤلا ف رمضان. سّمية. كلمة "قريشلات"، موفراد "قريشلة" تصغير ديال "قرشالة" لي لجمع ديالها قراشل. كلمة قراشل كاتشير ل نوع ديال لبريوش تّقليدي لمغريبي لي ماعندو تا علاقة معا لقريشلات، وخا هاد لكلمة تقدر تّخدّم عليهوم بجوج. وصفة. لوصفة د قريشلات كايكونو فيها مقادير بحال زّبدة، زّيت، لملحة، سّكار، جّنجلان، نّافع، لبيض ؤ ما زهر.
يونس ميڭري

يونس ميݣري (تولد نهار 15 نونبر 1951 ف وجدة)، هو مغني و ممتل مغريبي، معروف بلوقت اللي كان فيه ف لفرقة د "لاخوان ميݣري"، اللي اسسوها خّوتو، و غناو فيها بزاف د لاغاني معروفة فالستينات والسبعينات د لقرن عشرين. من بين هاد لاغاني كاين "مرايا" و "ليلي طويل" (1972). ف اللول د لعوامات د الفين، بدا ميݣري تيدخل تا ف التمتيل، و كان اول فيلم شارك فيه هو "علي، ربيعة ولاخرين" (2000).
ساعة

سّاعة (كيتّرمز ليها ب h) هيّا عبرة د زّمان، كاتساوي formula_1 من يوم، 60 دقيقة ؤ 3600 تانية. سّاعة تختارعات ؤ تستعملات ف لحضارات لقديمة ديال شّرق لاوسط، ب عتيبارها formula_2 من لفترة د لّيل ؤلا نّهار، ؤ كانت لمدة ديالها داك لوقت ماتابتاش، ؤ كاتبدّل على حساب لفصول ؤ لموضع. لمصريين لقدام بشكل عام كانو اول حضارة لي قسّمات زّمان ل عبرات بحال دّقيقة ؤ سّاعة، سيرتو ب سيستيم مبازي على لاعداد 12 ؤ 60. تّعريف د سّاعة ف لفترة لعصرية ولّا formula_1 من يوم، يلا خدينا لموعدال ديال لمدة د ليوم شّمسي ف عام. ف سّيستيم لميتري، كاتعرّف سّاعة بلي كاتساوي 3600 تانية، ولاكين عملياً تقدر تّزاد ؤلا تّنقص منها تانية (باش تولي ساعة كاتساوي 3599 ؤلا 3601 تانية)، لي كاتسمّا تانية مكبسة، باش تبقا غادية معا تّوقيت لعالمي.
إيطرو

ليطرو (ب نّݣليزية Litre، كيتّرمز ليها ب L، ؤلا l ؤلا ℓ) هيّا عبرة ديال لحجم لي كاتّخدم سيرتو ف لحساب ديال لمقدار د شي سائل، ؤ كاتساوي 1 ديسيميتر مكعّب ؤلا 1000 سنتيميتر مكعب، يعني لحجم ديال مكعب حروفو طّول ديالهوم 1 ديسيميتر ؤلا 10 سنتيميتر. ف سّيستيم لميتري لفرانساوي لقديم، كان ليطرو كيتّعتابر عبرة اساسية. كلمة ف لفرانساوية جات من، لي اصلها من ليونانية لبيزنطية، فاش كانت كاتخدّم كا عبرة ديال لوزن ماشي ديال لحجم. لّيطرون ف لقرون لوسطانية كان كيساوي 0، 831 ايطرو لي كانعرفو دابا. كيلو د لما لحجم ديالو كيساوي تقريبا 1 ايطرو.
دقيقة

دّقيقة (ب نّݣليزية minute، كيتّرمز ليها ب min ؤلا mn) هيّا عبرة ديال زّمان كاتساوي formula_1 ساعة ؤ 60 تانية. ف تّوقيت لعالمي، دّقيقة يقدر يكون فيها ستيتنائياً 61 ؤلا 59 تانية، حيت كاتّزاد ؤلا كاتّنقص فيها تانية كاتسمّا تانية مكبّسة، باش يبقا تّوقيت مضبوط. وخا دّقيقة ماشي عبرة اساسية، كاتّزاد ل لّيستة د لعبرات ب عتيبارها مقبولة ف ليستيعمال. لي ختارع دّقيقة ؤ تّانية هوّا لعالم لفارسي ابو ريحان لبيروني.
يوم

ليوم (كيتّرمز ليه ب d) هيّا عبرة د زّمان، كاتساوي formula_1 ساعة. ليوم ف تّعريف تّقليدي ديالو هوّا لمدة لي كيخص لارض باش تكمّل ضورة على راسها. ليوم شّمسي هوّا لمدة لي كيخص شّمش باش تعاود تبان ف نفس لموضع ف سّما. ليوم ف كواكب خرين تقدر تكون عندو مدة قصر ؤلا طول، على حساب لوقت لي كيخص داك لكوكب باش يكمّل ضورة على لمحور ديالو. تّعريف لحالي ديال ليوم هوّا 86. 400 تانية، لي هيّا لعبرة لاساسية د زّمان ف سّيستيم لعالمي د لعبرات. تّخدام. كلمت "يوم" يقدرو يكونو عندها ستيعمالات مختالفة على حساب سّياق، واش ف لفلك، لفيزيك، ؤلا سّتيعمال ليومي.
هيكطار

لهيكطار (كيتّرمز ليه ب ha) هيّا عبرة كاتساوي تّيساع ديال مربع طول ضلعو 100 ميترو، يعني 1 هيكطار كاتساوي 10. 000 ميترو مربع. ف 1795، ملي تحط سّيستيم لميتري، تدارت عبرة سميتها لار، لي كاتساوي 100 ميترو مربع، ؤ لهيكطار (هيكطو + ار) لي كاتساوي 100 ار. ف 1960، ملي تريفورما سّيستيم لميتري، لار مابقاش معتارف بيه كا عبرة اساسية، ولاكين لهيكطار، لي تا هوّا ماشي عبرة اساسية، بقا كيتحط ف لّيستة د لعبرات لملحوقة بيها. كاين تا ديكار (ديكا + ار) لي كيساوي 10 ار (1000 ميترو مربع)، ؤ لي بحال لار قليل فاش كيتخدّم.
عبد لحق الشراط

عبد لحق الشراط (تولد ف 1964 ف قنيطرة) هو معلق وصحافي رياضي مغريبي، تعرف ملّي كان تيعلّق على لماتشات د لكورة ف لقناة لولة د لمغريب. تيقول الشراط باللي ختارع كتر من 400 مصطلح ديالو باش يهضر بيها ف لماتشات، بحال "غابة من الارجل" و "اللاعب ذو الرئتين". لاختصاص ديال عبد لحق الشراط هي يعلّق على لماتشات ديال كورة اللي عندها علاقة بلمغريب، يا اما ديال لمنتخب، ولا ديال لفراقي لمغريبية ف لبطولة و كاس لعرش و لبطولات د افريقيا.
عبرة فلكية

لعبرة لفلكية (ب نّݣليزية astronomical unit، كيتّرمز ليها ب AU) هيّا عبرة ديال لبعودية كاتساوي لمسافة مابين لارض ؤ شّمش لي هيّا تقريبا 150 مليون كيلوميطر. ف لاصل كانت لعبرة لفلكية كاتّحسب ب لموعدال د لمسافة بين لارض ؤ شّمش (حيت كاتبدّل ب جوايه 3% ف لوربيط د لارض)، ولاكين من 2012 تحط تعريف دقيق هوّا 149. 597. 870. 700 ميترو. لعبرة لفلكية كاتخدّم سيرتو ف لعبار د لمسافات ف نّيضام شّمسي، ؤلا ݣاع ل نجوم قريبة. كاينين عبرات خرين لي مخدّمين تا هوما ف لفلك، هوما سّنة ضّوئية، ؤ لپارصيك.
لوط

لوط هو شخصية فاليهودية والمسيحية ونبي من الانبياء لي تذكرو فالقران فالاسلام وتيتعتاقد بلي عاش 175 سنة. لوط ف الاسلام. ذكرات قصة قوم لوط القرابة بين النبي ابراهيم ولوط والملائكة اللي جات عند ابراهيم باش تڭوليه بلي القرية تاع لوط غادي تدمر حيث كانو تيديرو الفواحش ورجال تينعسو مع رجال والعيالات مع العيالات بمعنى تيديرو المثلية الجنسية وهو يڭول ليهم ابراهيم بلي كاين فيها لوط و ڭالوليه حنا عرفنا شكون لي فيها فمشات الملائكة لعند لوط فصورة تاع شباب زوينين وستقبلهوم فدارو ومن بعد ماعرف القوم ديالو بلي عندو ضياف مشاو عندو باش يديرو الفاحشة بلا مايعرفوهم ملائكة وعرض عليهم لوط بناتو ولكن مابغاوش وبقاو تيضربو فالباب ولوط تيطلب الله حتى ڭالو ليه الملائكة حنا رسل تاع الله ماتخافش وهاذ الملائكة هما جبريل و ميكائيل و اسرافيل فخرج عندهم جبريل وهو يحرك جنح وتسدات ليهم بلاصت عينيههم وبقاو تيتحلفو عليهم وهما يڭولو الملائكة للوط خرج نتا والاهل ديالك من القرية قبل صبح الا مرتك راه غادي يجيها تاهيا العذاب و كيصبح الحال هز جبريل قرى سدوم كلها وطلع بها حتا قربات لسما لولا وقلبها وبقا هابط بيها وتيسمعو واحد الغوتة خيالية و نيازك ولا احجار معلمة بسمياتهم تطيح حتى على سكان لي كانو مسافرين و نجا لوط والاهل ديالو الا مرتو: قَالَ فَمَا خَطْبُكُمْ اَيُّهَا الْمُرْسَلُون قَالُوا اِنَّا اُرْسِلْنَا اِلَى قَوْمٍ مُجْرِمِينَ لِنُرْسِلَ عَلَيْهِمْ حِجَارَةً مِنْ طِينٍ مُسَوَّمَةً عِنْدَ رَبِّكَ لِلْمُسْرِفِينَ فَاَخْرَجْنَا مَنْ كَانَ فِيهَا مِنَ الْمُؤْمِنِينَ فَمَا وَجَدْنَا فِيهَا غَيْرَ بَيْتٍ مِنَ الْمُسْلِمِينَ وَتَرَكْنَا فِيهَا ايَةً لِلَّذِينَ يَخَافُونَ الْعَذَابَ الْاَلِيمَ.
غزلان الشباك

غزلان الشباك (مزيودة ف 22 غشت 1990) كوايرية مغريبية كاتلعب معا فرقة ليڤانطي لاس پلاناس ف صبانيا ؤ لمنتخب لوطني لمغريبي د لكورة. بّاها لعربي الشباك تا هوّا كان لعّاب د لكورة معا فرقة المغرب التطواني.
624

624 هوّا عام مكبس ف تّقويم لڭريڭوري بدا نهار لخميس ؤ سالا نهار جمعة. هوّا لعام نمرة 624 ف لايرا لعامة ؤ لفترة د بعد لميلاد، نمرة 24 ف لقرن 7، ؤ نمرة 5 ف لعقد ديال عوام 620. 624 كيوافق 2-3 ف تّقويم لهيجري ؤ 1574 ف تّقويم لامازيغي ؤ 10624 ف تّقويم لهولوسيني.
625

625 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 625 ف لايرا لعامة ؤ لفترة د بعد لميلاد، نمرة 25 ف لقرن 7، ؤ نمرة 6 ف لعقد ديال عوام 620. 625 كيوافق 3-4 ف تّقويم لهيجري ؤ 1575 ف تّقويم لامازيغي ؤ 10625 ف تّقويم لهولوسيني.
669

669 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 669 ف لايرا لعامة ؤ لفترة د بعد لميلاد، نمرة 69 ف لقرن 7، ؤ نمرة 10 ف لعقد ديال عوام 660. 669 كيوافق 48-49 ف تّقويم لهيجري ؤ 1619 ف تّقويم لامازيغي ؤ 10669 ف تّقويم لهولوسيني.
لبنج (راپور)

زكريا بناجي لمعروف ب لبنج (مزيود ف 1 مارس 1993 ف دّارلبيضا) هو مغني راپ مغريبي. بدا لخطوة لولا ديالو ف لمجال منين دار كسيدة ف 2014، و بقا ف دار و تيكتب. لكاريير ديالو. تعرف لبنج من دار اغنية "t max" فعام 2016. ودارت نجاح كبير، و وصلات ل 10 مليون مشاهدة ف يوتيوب. و منبعد دار بزاف ديال لاغاني (ناري ناري، SKR، 1000 سي سي، زكريا… ).
سيمانة

سّيمانة عبرة د زّمان كاتساوي 7 يام. سّيمانة مستعملة ف لعالم كامل تقريباً باش تّبع ليامات د لخدمة ؤ رّاحة (لويكاند)، بشكل متوازي معا ؤ ماشي جزء من تّقويم لݣريݣوري لي تاهوّا مستعمل بزاف، ؤلا تقويمات خرين. ف بزّاف د لّوغات، بحال نّݣليزية ؤ جّاپونية، ليامات د سّيمانة مسمّين على لكواكب ؤلا ارباب لي كانو معبودين ف لقديم. ف لعربية ؤ لفارسية و لعبرية ؤ دّاريجة، سّميات د يامات سّيمانة من غير جمعة مبازين على نّماري (لحد = واحد، تنين = جوج، تلات = تلاتة، لاربع = ربعة، لخميس = خمسة، سبت = سبعة). بن لمنظور مول لسان لعرب كان كيعتابر بلي لحد هوّا نّهار لّول ف سّيمانة، ولاكين هاد لمسالة دابا كاتختالف على حساب تّقافة ؤ لقوانين د لخدمة ف كلا بلاد.
شهر

شّهر عبرة د زّمان لي لمدة ديالها بشكل عام كاتكون معتامدة على لمدة د ضّوران د لقمر على لارض. ف بزاف د تّقويمات بحال تّقويم لݣريݣوري مابقاش تّعريف د شّهر معتامد على لحاراكة د لقمر، ؤ ولات عندو مدة تابتة على حساب سّمية د شّهر (متلا يناير فيه 31 يوم، ؤ ابريل فيه 30 يوم). كلمة شهر. كلمة د شهر تقد تشير تا ل مدة مابين نهار ف شهر ديال تّقويم ؤ نهار اخور عندو نفس نّمرة ف شّهر لي موراه (متلا من 5 ابريل تال 5 ماي). ف تعريف اخور شّهر كيساوي 4 د سّيمانات ؤلا 28 يوم. لمرا لحاملة كاتكون لمدة د لحمل ديالها ف لعادة 9 شهور، ؤ تقدر كلمة شهر ف هاد لاطار تشير ل تّطور د لحمل ديالها (متلاً حاملة ف شهرها تّامن). ف بزاف د لّوغات، بحال ف نّݣليزية ؤ جّاپونية، كلمة "شهر" ؤ كلمة "قمر" كيكونو متطابقين ؤلا عندهوم نفس لاصل.
لأشابة د لقانون

لاشابة د لقانون (ب نّݣليزية The Alloy of Law) رواية ديال سّتيمپانك ؤ لفنطازيا ديال لكاتب لميريكاني براندن ساندرسون خرجات ف 8 نونبر 2011. هاد رّواية هيّا رّابعة ف سّيرية د ميستبورن، ؤ لّولة ف سّيرية لفرعية د "واكس ؤ ويين" لي كاتطرا ف لايرا تّانية، 300 عام مورا لاحدات ديال لكتاب تّالت. هاد رّواية مسبوقة ب لبطل د لازمان (2008) ؤ متبوعة ب ضلال د دّات (2015). لاشابة د لقانون هيّا اول رواية ف هاد سّيرية لي كيبان فيها لمفهوم د "تّوينبورن"، لي هوما سحّارا كيجمعو مابين جوج نواع د سّحور، لالومانسيا ؤ لفيروكيميا. ستيجابة. لاشابة د لقانون تكلاصات مزيان ف ليستات د اكتر رّوايات تباعو، ؤ بزاف د نّقاد عجباتهوم معا بعض لكريتيك.
أمين رغيب

امين رغيب (تولد 2 ابريل 1986) مدوّين ؤ يوتيوبر مغريبي، متخصص ف لمجال د لانفورماتيك. تشهر امين رغيب بفضل القنات والمدونة ديالو لي سماها المحترف، ف قنات المحترف امين رغيب كيدوي على مجموعة من المواضيع التقنية المختلفة، واللغة العربية، داكشي لي حلاه اتشهر ف مجموعة من الدول العربية وماشي غير ف لمغريب، واقدر احصل على مجموعة من الجوائز بحال جائزة رواد التواصل الاجتماعي من حاكم ديال امارة دُبي محمد بن راشد ال مكتوم، وكبرات بيه يوتيوب و كرماتو بلي هوا لپودكاستر لاكتر تاتيرا ف لمغريب. النشاة ديالو و الدراسة. امين تولد ف مدينة لقنيطرة من اب لي خدام ف لعسكر، و قرا ف مدرسة بن حبوس ولي هيا واحد لمدرسة ف تحناوت بنواحي مراكش، و نتاقل ل مدرسة بير انزران و توبقال باش يكمل قرايتو ف لكوليج و لّيسي، ودخل لافاك ف جامعة لقاضي عياض سنة 2006، و بحكم لحب ديالو ل لمجال د لانفورماتيك و لامن لمعلوماتي، قرا شهادة تقني متخصص ف تسير الريزوات لمعلوماتية و انظمة التشغيل من لمغريب، وراه قضا وقت كبير بزاف ف مجال ديال الهاكاج و لاختراق و لامن السيبرالي، داكشي لي خلاه عندو واحد الباڭاج معرفي كبير لي قرر انو باش يشاركو معا الناس ف لمدونة و لقنات ديالو "المحترف". جوائز. امين رغيب نشا قنات "المحترف" و بعد عدة سنوات من تحميل الكتير من لڤيديوات و بشكل دوري، قدر انو يكون اول واحد كاياخد الدرع الذهبي ديال يوتيوب فسنة 2016، القنات ديالو قربات تقفل 4 دلمليون ونص مشترك، و حصل عل عدة جوائز خرى بحال جائزة افضل مدونة ف مسابقة ماروك ويب اواردس عام 2012 و جائزة هبة بريس ل افضل شخصية ف لويب لمغريبي سنة 2014، و جائزة رواد التواصل لاجتماعي على فئة الطيكنولوجيا سنة 2015، و زيد وزيد.
بزطام ديجيطالي

لبزطام دّيجيطالي (ب نّݣليزية digital wallet) ؤلا ايبزطام (ب نّݣليزية e-wallet) هوّا يا اما جهاز ايليكطروني، سربيس ؤنلاين ؤلا پروݣرام لي كيسمح ل لواحد باش يتبادل فلوس ديجيطالية (رقمية) ب سلاعي ؤلا سرابس ؤنلاين. من حيت لوضيفة ديالو، لبزطام دّيجيطالي كيخدم بحال لبزطام لعادي تماما. كينين بزاف ديال الشركات لكبرى لي كيوفرو خدمة لبزطام عبر لانتيرنيت، و لي كيمكنو من تسجيل لمعلومات لخاصة ب لشرا و تّقدية عبر لانتيرنيت، بحال عمليات تسجيل الدخول ؤلا عمليا اعادة لكتابة د لمودپاس ؤلا عنوان لمصيفطة ديال لپرودوي. نواع لبزاطم دّيجيطالية. لبزاطم دّيجيطالية كينقاسمو ل جوج نواع: لبزاطم دّيجيطالية السخونة. هي واحد الادات لي كتكون فيها لعملات الرقمية ؤلا لكريپطو وتقريبا بحال بزطام دلكريبتو، ويمكن ليك تبادل العملات الرقمية في البلاصة والتداول بها عكس النوع لاخر لي هوا البزطام اونلان البارد، والي كيستخدمها بزاف ناس ديال لي كيدخلو لفلوس من الانترنت. البزاطم اونلاين الباردة. هي عكس البزاطم او نلاين السخونة فهي متقدرش من خلالها تبادل العملات ف البلاصة. تطبيقات البزطام اونلاين. كاينين بزاف ديال الشركات او التطبيقات لي ممكن ليك تصوب بهوم بزطام اما من خلال البيسي ديالك او من خلال التيلفون ديالك. من خلال البيسي. كاينين بزاف ديال المواقع والشركات لي صنعو لينا برامج باش نخدموهوم فعملية انشاء البزطام اونلاين، ولي الهدف ديالهوم هو تسهيل عملية الشراء عبر الانترنت الامنة من خلال حفض مجوعة من المعلومات الشخصية والسرية بحال الرقم ديال كونط بونكير او الاسم والبريد الاليكتروينة والبطاقة البنكية. من خلال التيليفون. كيستخدموها بزااف ديال الاشخاص عكس البيسي لي كيستخدموه نسبة قليلة ديال البشار مقارنة من خلال الهاتف في عمليات الشراء من خلال الانترنت وعن طرق البزطام او نلاين.
لخدمة على لبعد

لخدمة من الدار ؤلا لخدمة على لبعد هو تنضيم د لخدمة معا شي شركة ؤلا مول شّي باش يقدر بنادم يخدم من دارو ؤلا من اي بلاصة، بلا مايحتاج يتنقّل ل واحد لموضع ب تّحديد (لبلاصة فين كاينة شّركة). لخدمة من دّار تقدر تكون تا بشكل مستاقل (بلا كونطرا معا شي شركة)، لي كاتسمّا ف هاد لحالة فريلانس. لمزايا و لعيوب. كاينين بزاف ديال لمزايا ديال لخدمة من الدار ولكن في نفس لوقت كاينين بعض لعيوب.
لحرب ف سوريا

لحرب ف سوريا ولا لحرب لاهلية سّورية، هي صراع داخلي ب سلاح كاين ف سوريا من 2011، شاركات فيه بزاف تاع لاطراف الدولية، و هاد لحرب كانت ضايرة بين الحكومة السورية بقيادة بشار لاسد، و لمعارضة المسلحة مع الجماعات الاسلامية و التنظيمات المتشددة. ف دجنبر 2024، طاح نظام لاسد، و ف 12 مارس 2025، تّجمعو جميع لفصائل التورية تحت حكومة سورية مؤقتة. وخا داكشي باقين مطايفات كيشعلو مرة مرة بين عدد ديال لفصائل، و هجمات عدوانية ضد عدد ديال لاقليات ف سوريا، و عاد زيد هجمات ديال اسرائيل ضد مواقع ولّا جهات ف سوريا لي كاتعتابر بلي كاتهددها. لخلفية. ف مارس 2011، بداو مضاهرات ضد لحكومة ديال حيزب لبعت ف سوريا، كيطالبو ب اصلاحات ديموقراطية. هاد لمضاهرات كانو طرف من احدات الربيع لعربي لي تنتاشرو ف بزاف د لبلدان لعربية. بزاف ديال هاد لمضاهرات تقمعو من عند لمصالح لامنية ب لعنف، شي لي ادّى ل عشرات لالاف ديال لوفيات و لاعتقالات بين لمدنيين. التورة السورية ولّات تمرد عسكاري، ملي بانو ميليشيات ديال لمقاومة ضد النيضام لبعتي، و معا لبدية د 2012، تدهورات لقضية تا ولّات حرب اهلية شاعلة.